**APSTIPRINĀTS**

ar Rēzeknes novada pašvaldības

Vērēmu bāriņtiesas priekšsēdētājas

2017.gada 31.oktobra rīkojumu Nr.1-8/15

**Rēzeknes novada pašvaldības Vērēmu bāriņtiesas**

**KORUPCIJAS RISKU ANALĪZES UN PRETKORUPCIJAS PASĀKUMU PLĀNS**

**2017. – 2020.gadam**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.p.k.** | **Korupcijas riska zona/funkcija, ar kuru saistās korupcijas risks** | **Korupcijas risks** | **Izvērtējums** | | **Pasākums** | **Atbildīgā persona** | **Pasākuma ieviešanas termiņš** | **Izpildes rezultāts** |
| **Varbūtība, ka iestāsies risks** | **Negatīvās sekas, ietekme, ja iestāsies risks** |
| 1. | Administratīvo lietu bērnu un aizgādnībā esošo personu mantisko un personisko interešu aizsardzībai ierosināšana, sagatavošana, izskatīšana un administratīvā akta ( lēmuma ) pieņemšana | Bezdarbība – darbiniekam noteikto pienākumu apzināta neveikšana vai nolaidīga veikšana savās vai citas personas interesēs, kas var izpausties, ka nereaģēšana uz bērna vai aizgādnībā esošās personas interešu iespējamo apdraudējumu, attiecīgās informācijas pārbaudes neveikšana, administratīvās lietas neierosināšana, lēmuma pieņemšanai nepieciešamās informācijas savlaicīga nepieprasīšana, formāls, vienpersonisks atteikums ierosināt, izskatīt lietu. | Vidēja | Augsta | Lēmuma pieņemšanas procesa un darbinieku darbības uzraudzība un kontrole, kā arī informācijas sniegšana par pārbaudes rezultātiem. | Bāriņtiesas priekšsēdētāja | Pēc nepieciešamības |  |
| 2. | Bērnu un aizgādnībā esošo personu dzīves apstākļu pārbaude | Labumu, dāvanu pieņemšana par dzīves apstākļu pārbaudē konstatētā noklusēšanu, personai pozitīva dzīves apstākļu pārbaudes akta sastādīšanu, dzīves apstākļu pārbaudes veikšanu. | Vidēja | Augsta | Nodrošināt, lai dzīves apstākļu pārbaudi, pēc iespējas, bet strīdīgos gadījumos obligāti veic kopā divi darbinieki un lai to neveic vieni un tie paši darbinieki | Bāriņtiesas priekšsēdētāja | Pēc nepieciešamības, bet ne retāk kā reizi gadā |  |
| 3. | Bērna likumiskā pārstāvja, aizgādnībā esošo personu aizgādņa rīcības ar bērna, aizgādībā esošās personas mantu uzraudzība ( mantas saraksta, norēķina pieprasīšana, pārbaude, apstiprināšana). | Bezdarbība – darbiniekam noteikto pienākumu apzināta neveikšana vai nolaidīga veikšana savās vai citas personas interesēs, kas var izpausties kā norēķina apstiprināšana nepārliecinoties par tajā norādītās informācijas atbilstību reālajai situācijai, norēķina nepieprasīšana, personas nesaukšana uz pārrunām un citu darbību neveikšana, konstatējot, ka norēķins nav sniegts normatīvajos aktos vai lēmuma noteiktajā termiņā, nevēršanās tiesā ar prasību par zaudējumu atlīdzību, ja konstatēts, ka attiecīgi zaudējumi vai bēram vai aizgādnībā esošai personai ir nodarīti, neziņošana tiesībsargājošām iestādēm aizbildņa/aizgādņa prettiesisku rīcību vai amata ļaunprātīgu izmantošanu. | Vidēja | Augsta | Ētiskas darbības vides veidošana, kas izslēgtu koruptīvas vides radīšanu, nodrošinot, ka visi darbinieki apzinās savus pienākumus, to nozīmi un atbildību un strādā, pamatojoties uz tiesību un ētikas principiem. | Bāriņtiesas priekšsēdētāja | Vienreiz gadā līdz kārtējā gada 1.februārim |  |
| 4. | Konsultāciju sniegšana apmeklētājiem, iesniegumu izskatīšana, izvērtēšana un atbildes sagatavošana. | Neatļauta informācijas izmantošana, izpaušana. | Vidēja | Augsta | Ētiskas darbības vides veidošana, kas izslēgtu koruptīvas vides radīšanu, nodrošinot, ka visi darbinieki apzinās savus pienākumus, to nozīmi un atbildību un strādā, pamatojoties uz tiesību un ētikas principiem. | Bāriņtiesas priekšsēdētāja | Pēc nepieciešamības |  |
| 5. | Bāriņtiesas pārstāvēšana tiesās, valsts un pašvaldību iestādēs un citās institūcijās | Oficiālās informācijas izmantošana savtīgos nolūkos, neatļauta informācijas izpaušana. | Vidēja | Zema | Darbinieku tiesiskās apziņas celšana, rīkojot darbinieku informatīvās sapulces | Bāriņtiesas priekšsēdētāja | Regulāri, vismaz reizi trijos mēnešos |  |
| 6. | Lēmumu par atzinuma sniegšanu tiesai pieņemšana | Bezdarbība – darbiniekam noteikto pienākumu apzināta neveikšana vai nolaidīga veikšana citas personas interesēs, kas var izpausties kā ilgstoša darbību neveikšana atzinuma sagatavošanai, lietas apstākļu noskaidrošanai. | Vidēja | Zema | Precīzas lietu par atzinuma sniegšanu tiesai izskatīšanas kārtības, informācijas apjoma atzinuma sniegšanai un termiņu noteikšana, to ievērošanas nodrošināšana un kontrole. | Bāriņtiesas priekšsēdētāja | Pēc nepieciešamības |  |
| 7. | Audžuģimenē ievietotā bērna personisko un mantisko interešu pārstāvība tiesā un citās institūcijās. | Bezdarbība – darbiniekam noteikto pienākumu apzināta neveikšana vai nolaidīga veikšana savās vai citas personas interesēs, kas var izpausties kā bērna personisko un mantisko interešu nenodrošināšana, bērna mantas aizsardzībai un pārvaldīšanai nepieciešamo darbību neveikšana, attiecīgo pienākumu nepamatota nodošana audžuģimenei | Vidēja | Augsta | Audžuģimenēm izsniegto pilnvaru un tā apjoma stingra kontrole un to izsniegšanas izvērtēšana. | Bāriņtiesas priekšsēdētāja | Katru reizi pie pilnvaras sagatavošanas un parakstīšanas |  |
| 8. | Apliecinājumu izdarīšana un citu uzdevumu pildīšana | Amata ļaunprātīga izmantošana savtīgos nolūkos, pilnvaru pārsniegšana un interešu konflikts, kukuļa pieprasīšana un pieņemšana. | Zema | Augsta | Darbinieku informēšana un izglītošana | Bāriņtiesas priekšsēdētāja | Pēc nepieciešamības, bet ne retāk kā reizi gadā |  |

Vērēmu bāriņtiesas priekšsēdētāja A.Bicāne